Fra onsdag den 23. november kan du møde sognepræst Sussie Foged fra Sønderholm-Frejlev på din mobiltelefon. Hun er en af de præster, der er med i folkekirken og DR's fælles projekt under navnet "Dagens Ord". Hver dag vil der være en ny video på halvandet minut, hvor dagens præst vil tale om forskellige kirkelige emner. Biskop i Aalborg Stift, Henning Toft Bo, har som bestyrelsesformand for folkekirken.dk været med til at danne "Dagens Ord". - Folkekirken har et budskab, som man har brug for i hverdagen, også som ung. Derfor skal vi være der, hvor de unge er, og det vil også sige på nye medier som nettet og mobiltelefonen. Der er nok nogle fordomme om, at præster er gammeldags, og at sproget i kirken er stift. Med "Dagens Ord" vil folkekirken gerne vise noget andet. Her har vi en levende, livsnær, direkte form, som henvender sig til almindelige mennesker med studier, familier, venner, problemer og glæder, siger Henning Toft Bro.

Opsummering:
Det nye initiativ "Dagens Ord" lancerer en ny applikation, hvor du hver dag kan se en ny videoandagt på din telefon.